Franka Potente

Franka Potente (* 22. Juli 1974 in MönsterInterview mit Marie Claire (2002): In Hollywood bin ich die Exotin, afropen an’n 13. Oktober 2008 in Nordrhien-Westfalen) is en düütsche Schauspelersche.

 Leven un Loopbahn 
Franka Potente is dat öllere vun twee Kinner. Ehr Öllern sünd en Lehrer un en Medizinisch-Technische Assistentin, bi de se in Dülmen opwassen is. Dor hett se dat Clemens-Brentano-Gymnasium besöcht, woneem se 1994 ehr Abitur maakt hett. Dat se en italienschen Nanaam hett, kummt dorvun, dat ehr Oorgrootvadder Sizilianer weer, de in’t 19. Johrnunnert na Düütschland kamen is. Na de School hett se in München en Utbilln as Schauspelersche an de Otto-Falckenberg-School anfungen, de se aver na twee Johren afbroken hett. Se güng denn na New York un hett dor en Kurs an’t Lee Strasberg Theatre and Film Institute besöcht. En Agentin hett ehr in en Bar in München opdeckt, wat ehr to ehr eerste Hööftrull in den Film Nach Fünf im Urwald verholpen hett. De franzöösche Speelbaas Henri Helman hett ehr 1997 denn för en Hööftrull in den Film Une vie pour une autre na Frankriek hollt.

Den Dörbrook för ehr Schauspeel-Loopbahn hett 1998 ehr Titelrull in den Film Lola rennt vun Tom Tykwer bröcht, de internatschonal Acht funnen hett. En wietere Tosamenarbeit mit Tykwer keem 2000 mit Der Krieger und die Kaiserin, de ok Spood harr. To disse Tiet weer se mit Tyker ok privat tosamen.

In de nafolgen Tiet hett se en poor Rullen in Hollywood-Filmen speelt, as to’n Bispeel 2001 in Blow mit Johnny Depp un 2002 in The Bourne Identity mit Matt Damon. Üm ehr Loopbahn in de USA beter vöranbringen to künnen, weer Potente na Los Angeles togen, man se weer mit de Gööd vun de Rullen, de ehr anboden weern, nich tofreden.

2004 keem se wedder torüch na Düütschland un töög na Berlin. Dat glieke Johr hett se sik mit Bela B. un de Grupp Die Ärzte för de Anti-Pelz-Kampagne vun de Deerschuulorganisatschoon PETA bedeeligt<ref>[http://www.peta.de/web/franka_potente.428.html Franka Potente un Bela B. för PETA]. Op: peta.de. Naricht vun’n 1. Juni 2004</ref>. In’n September 2005 is op Grundlaag vun ehrn Breefwessel mit den Kollegen Max Urlacher, de se wiel de Tiet in L.A. harr, en Book rutkamen ünner den Titel Los Angeles – Berlin. Ein Jahr.Potente hett ok al mol as Speelbaas un as Dreihbookschrieversche arbeit. För den Kortfilm Der die Tollkirsche ausgräbt hett se binnen dree Daag en Dreihbook schreven, dat se later sülvst as Speelbaas ümsett hett. De 43 Minuuten lange Film wiest en kummediantische Leefgeschicht an’n Dag vun’n Wapenstillstand 1918, wobi de Vertellwies vun’t fröhe Stummfilmkino bruukt warrt. De Film weer 2006 op de Berlinale to’n eersten mol wiest.

In de US-amerikaanschen Feernsehreeg The Shield speelt se vun Mitt vun de sössten Staffel an en armeensche Mob-Dochter. Ok in de söten Staffel warrt se wedder mitspelen. In 2008 hett se in den Film Che – Guerilla vun Steven Soderbergh, in den dat üm dat Leven vun Ernesto Che Guevara geiht, de düütschstämmige Wedderstandskämpersche Tamara Bunke dorstellt. In dat glieke Johr stünn se vör de Kamera för de Feernseh-Adapschoon vun den Antikriegsroman Die Brücke vun Manfred Gregor. Dat is en Remake vun den spoodrieken Kinofilm Die Brücke ut dat Johr 1959.

In’n Mai 2009 hett se tosamen mit ehrn Personal Trainer Karsten Schellenberg ehr tweet Book mit den Titel Kick Ass – Das alternative Workoutpulizeert. Se sülvst seggt över dat Book, dat dat en Raatgever is för Lüüd, de smöökt, fuul sünd un ok geern mol in de Bar gahtbild.de: Berlins Kinostar Franka Potente(34): Fitnessbuch für faule Leute, die rauchen & trinken. Naricht vun’n 14. April 2009.

 Privat 
Potente weer vun 1998 bit 2002 mit den düütschen Filmemaker Tom Tykwer tosamen un dorna tietwies mit den US-amerikaanschen Schauspeler Elijah Wood, mit den se ok tosamen en Film dreiht hett. To Tiet leevt se mit en US-amerikaanschen Gewarfsmann tohopen, mit den se siet 2008 verlööft isLola liebt. Op: vanityfair.de. Naricht vun’n 19. August 2008.

 Filmografie (Utwahl) 
 Johr Titel Synchroonsnacker Funkschoon 1995 Nach Fünf im Urwald – Dorsteller 1997 Coming In, Feernsehn – Dorsteller 1997 Une vie pour une autre, Feernsehn    Dorsteller 1997 Easy Day, Kortfilm   DorstellerMusik 1997 Die drei Mädels von der Tankstelle, Feernsehn – Dorsteller 1998 Opernball, Feernsehn – Dorsteller 1998 Lola rennt   DorstellerMusik 1998 ¿Bin ich schön?   Dorsteller 1999 Downhill City   Dorsteller 1999 $chlaraffenland – Dorsteller 2000 Anatomie   Dorsteller 2000 Der Krieger und die Kaiserin    Dorsteller 2001 Blow sülvst Dorsteller 2002 The Bourne Identitydt.: Die Bourne Identität sülvst Dorsteller 2002 All I Wantdt.: Try Seventeen sülvst Dorsteller 2003 I Love Your Workdt.: The Fan – Schatten des Ruhms sülvst Dorsteller 2003 Blueprint sülvst Dorsteller 2004 The Bourne Supremacydt.: Die Bourne Verschwörung sülvst Dorsteller 2004 Creep sülvst Dorsteller 2006 Elementarteilchen   Dorsteller 2006 Der die Tollkirsche ausgräbt, Kortfilm – DreihbookSpeelbaas 2007 Romulus, My Fatherdt.: Unter der Sonne Australiens sülvst Dorsteller 2007 Eichmann Nadine Heidenreich Dorsteller 2007 The Shield, Feernsehfolgendt.: The Shield – Gesetz der Gewalt sülvst Dorsteller 2008 Che: Part Twodt:Che – Guerilla Tanja Geke Dorsteller 2008 Die Brücke   Dorsteller 2010 Shanghai Tanja Geke Dorsteller 2011 Beate Uhse – Das Recht auf Liebe, Feernsehn – Dorsteller 2012-13 Copper, Feernsehreegdt.: Copper – Justice is brutal Tanja Geke Dorsteller 2014 The Bridge, Feernsehreegdt.: The Bridge – America Claudia Gáldy Dorsteller 2016 The Conjuring 2dt.: Conjuring 2 Vera Teltz Dorsteller 2017 Taboo, Feernsehreeg Stephanie Kellner Dorsteller 2017 Muse   Dorsteller

 Utteken 
Franka Potente is al för eenige Film- un Kulturpriesen vörslahn wesen. Dorvun hett se de nafolgenden wunnen:

 1996: Bayerisch Filmpries in de Kategorie Best Jungdorstellersche för Nach Fünf im Urwald.
 1998: Bayerisch Feernsehpries för Opernball.
 1998: Bambi in de Kategorie Film Natschonal för Lola rennt.
 1999: Internatschonale Filmmusik Biennale: Sünnerpries vun de Düütschen Phono-Akademie för Lola rennt tosamen mit Thomas D. 
 1999: Düütsch Filmpries as Schauspelersche vun’t Johr (Tokiekerpries).
 2000: Düütsch Filmpries as Schauspelersche vun’t Johr (Tokiekerpries).
 2002: Capo-Ciceo-Pries, düütsch-italienisch KulturpriesFranka Potente Vita. Op: agentur-heppeler.de. (afropen an’n 4. Juni 2009).
 2008: Adolf-Grimme-Pries in de Kategorie Rutragen enkelte Leistung för Der die Tollkirsche ausgräbt.

 Böker 
 Franka Potente / Max Urlacher: Berlin – Los Angeles. Ein Jahr, Herder 2005, ISBN 3-451-28847-8
 Franka Potente / Karsten Schellenberg: Kick Ass – Das alternative Workout, Goldmann 2009, ISBN 3-442-39161-X

 Borns 

 Weblenken 


 Literatur vun un över Franka Potente in de Düütschen Natschonalbökeree
 Biografie op film-zeit.de''
 Franka Potente in’t Interview: „Ich gelte in der Branche nicht als schön“, Frankfurter Allgemeine Sonntagszeitung, 26. November 2006, mit vele Biller
 Fotos vun Franka Potente

Kategorie:Fru
Kategorie:Börger von Düütschland
Kategorie:Schauspeler
Kategorie:Grimme-Pries
Kategorie:Boren 1974